शौर्य यात्रा : गायत्री शक्तिपीठ में बैठक
बड़वाह | गायत्री शक्तिपीठ पर मंगलवार को बजरंग दल की बैठक हुई। इसमें 11 जनवरी को प्रस्तावित हिंदू शौर्य यात्रा को लेकर व्यापक विचार विमर्श हुआ। यात्रा नागेश्वर मंदिर से प्रस्थान करेगी। जिला संयोजक सतीश इंगले ने बताया हिंदू समुदाय में सनातन संस्कृति के प्रति दायित्व बोध, अनुशासन व भावनात्मक एकता को लेकर शौर्य यात्रा निकाली जा रही है। सह संयोजक सन्नी भाटिया ने बताया बैठक में जिला उपाध्यक्ष दिलीप सकटोलिया, सहायक मंत्री जितेंद्र राठौड़, प्रखंड संयोजक विजय वर्मा, प्रखंड महामंत्री नरेंद्र केवट, प्रखंड सह संयोजक रितेश कौशल, मीडिया प्रभारी अनिल जैन, नगर संयोजक मुकेश शर्मा, मनीष गेहलोद, नरेंद्र वर्मा मौजूद थे।
mai_Deva hin_Deva